Juodupės herbas

Juodupės herbas – vienas iš Juodupės miestelio ir seniūnijos (Rokiškio rajono savivaldybė) heraldinių atributų.

Aprašas

Auksiniame lauke juodas kairysis banguotas kaspinas su keturiomis sidabrinėmis banguotomis gijomis.

Juodas kaspinas įprasmina upę (pro miestelį tekančią Juodupę), sidabrinės gijos simbolizuoja miestelyje klestinčią vilnos pramonę. Auksinė spalva reiškia turtą, gerovę.

Istorija

Herbas patvirtintas 2006 m. gegužės 4 d. Lietuvos Respublikos Prezidento dekretu Nr. 606. Herbo etaloną sukūrė Egilis Skuja.

Šaltiniai 

2006 m. patvirtinti Lietuvos gyvenviečių herbai
Rokiškio rajono savivaldybės gyvenviečių herbai
Juodupė